CELEX: 32012D0036
Language: et
Date: 2012-01-23 00:00:00
Title: Nõukogu otsus 2012/36/ÜVJP, 23. jaanuar 2012 , millega muudetakse otsust 2010/639/ÜVJP teatavate Valgevene ametnike vastu suunatud piiravate meetmete kohta

24.1.2012   
            
            
               ET
            
            
               Euroopa Liidu Teataja
            
            
               L 19/31
            
         NÕUKOGU OTSUS 2012/36/ÜVJP,
   23. jaanuar 2012,
   millega muudetakse otsust 2010/639/ÜVJP teatavate Valgevene ametnike vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29
   ning arvestades järgmist:
   
               (1)
            
            
               Nõukogu võttis 25. oktoobril 2010 vastu otsuse 2010/639/ÜVJP teatavate Valgevene ametnike vastu suunatud piiravate meetmete kohta (1).
            
         
               (2)
            
            
               Nõukogu võttis 10. oktoobril 2011 vastu otsuse 2011/666/ÜVJP (2) ja pikendas sellega piiravate meetmete kehtivusaega 31. oktoobrini 2012.
            
         
               (3)
            
            
               Võttes arvesse olukorra tõsidust Valgevenes, tuleks kehtestada täiendavad Valgevene vastu suunatud piiravad meetmed.
            
         
               (4)
            
            
               Riiki lubamise piiranguid ning majandusressursside ja rahaliste vahendite külmutamist tuleks kohaldada selliste isikute, eelkõige juhtival ametikohal olevate isikute suhtes, kes vastutavad inimõiguste tõsiste rikkumiste või kodanikuühiskonna ja demokraatliku opositsiooni vastu suunatud repressioonide eest ning selliste isikute ja üksuste, eelkõige režiimi rahaliselt või materiaalselt toetavate isikute ja üksuste suhtes, kes saavad kasu Lukašenko režiimist või toetavad seda.
            
         
               (5)
            
            
               Otsust 2010/639/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/639/ÜVJP muudetakse järgmiselt:
   
               1.
            
            
               artikli 1 lõikesse 1 lisatakse järgmised punktid:
               
                           „e)
                        
                        
                           inimõiguste tõsiste rikkumiste või kodanikuühiskonna ja demokraatliku opositsiooni mahasurumise eest Valgevenes, ja kelle nimed on loetletud V lisas;
                        
                     
                           f)
                        
                        
                           ning isikud või üksused, kes saavad kasu Lukašenko režiimist või toetavad seda, ja kelle nimed on loetletud V lisas.”;
                        
                     
         
               2.
            
            
               artikli 2 lõikesse 1 lisatakse järgmised punktid:
               
                           „c)
                        
                        
                           inimõiguste tõsiste rikkumiste või kodanikuühiskonna ja demokraatliku opositsiooni mahasurumise eest Valgevenes, ja kelle nimed on loetletud V lisas;
                        
                     
                           d)
                        
                        
                           ning isikud või üksused, kes saavad kasu Lukašenko režiimist või toetavad seda, ja kelle nimed on loetletud V lisas.”;
                        
                     
         
               3.
            
            
               artikli 2 lõige 2 asendatakse järgmisega:
               „2.   Rahalisi vahendeid ega majandusressursse ei anta otseselt ega kaudselt ühegi IIIA, IV ja V lisas loetletud isiku käsutusse ega toetamiseks.”;
            
         
               4.
            
            
               artikli 3 lõike 1 punkt a asendatakse järgmisega:
               
                           „a)
                        
                        
                           vajalikud IIIA, IV ja V lisas loetletud isikute ja neist sõltuvate perekonnaliikmete põhivajaduste katmiseks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks;”.
                        
                     
         Artikkel 2
   Käesoleva otsuse lisa lisatakse otsusele 2010/639/ÜVJP V lisana.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 23. jaanuar 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 280, 26.10.2010, lk 18.
   
      (2)  ELT L 265, 11.10.2011, lk 17.
   
      LISA
      
         
            „V LISA
            
               Artikli 1 lõike 1 punktides e ja f ning artikli 2 lõike 1 punktides c ja d osutatud isikute ja üksuste loetelu
            
            
                         
                     
                     
                        Isikud
                     
                  
                         
                     
                     
                        Üksused”